สำนักงานคณะกรรมการกำกับกิจการพลังงาน ย้ำ ผู้ใช้ไฟฟ้า 3 ประเภทได้รับส่วนลดค่าบริการไฟฟ้ารายเดือน มีผลตั้งแต่เดือนมกราคมนี้
นายคมกฤช ตันตระวาณิชย์ เลขาธิการสำนักงานคณะกรรมการกำกับกิจการพลังงาน (กกพ.)ในฐานะโฆษก กกพ. เปิดเผยว่า ขณะนี้ ค่าบริการรายเดือนสำหรับผู้ใช้ไฟฟ้ารายเล็ก กิจการขนาดเล็ก และกิจการสูบน้ำเพื่อการเกษตร มีผลบังคับใช้แล้ว โดยประชาชนผู้ใช้ไฟฟ้าทั้ง 3 ประเภท จะได้รับส่วนลดค่าบริการรายเดือนในอัตราใหม่มีผลในรอบบิลเดือน มกราคม 2566 เป็นต้นไป สำหรับผู้ได้รับสิทธิ์ดังกล่าวครอบคลุมผู้ใช้ไฟฟ้า ประกอบด้วย (1) ประเภทบ้านอยู่อาศัย ใช้มากกว่า 150 หน่วย  รวมถึงประเภทบ้านอยู่อาศัย อัตรา TOU แรงดันต่ำกว่า 22 กิโลโวลต์จ่ายค่าบริการรายเดือนในอัตรา 24.62 บาท/เดือน จากเดิมชำระในอัตรา 38.22 บาท/เดือน (2) ประเภทกิจการขนาดเล็ก แรงดันต่ำ  ชำระในอัตรา 33.29 บาท/เดือน จากเดิมในอัตรา 46.16 บาท/เดือน และ(3) กิจการสูบน้ำเพื่อการเกษตร อัตรา TOU ชำระที่ 204.07 บาท/เดือน ลดลงจากเดิมที่ 228.17 บาท/เดือนด้านการไฟฟ้าส่วนภูมิภาค ปฎิบัติตามมติ คณะกรรมการกำกับกิจการพลังงาน (กกพ.) เมื่อวันที่ 9 พฤศจิกายน 2565 เห็นชอบ ให้ปรับลดอัตราค่าบริการรายเดือน สำหรับผู้ใช้ไฟฟ้า 3 ประเภท ตั้งแต่ค่าไฟฟ้าประจำเดือน มกราคม 2566 เป็นต้นไป กกพ.